CELEX: 62022TN0166
Language: mt
Date: 2022-03-30 00:00:00
Title: Kawża T-166/22: Rikors ippreżentat fit-30 ta’ Marzu 2022 – Seifert vs Il-Kunsill

7.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 222/31
            
         
      Rikors ippreżentat fit-30 ta’ Marzu 2022 – Seifert vs Il-Kunsill
      (Kawża T-166/22)
      (2022/C 222/52)
      Lingwa tal-kawża: il-Ġermaniż
      
         Partijiet
      
      
         Rikorrent: Evgenia Seifert (München, il-Ġermanja) (rappreżentant: T. Seifert, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-Artikolu 1(9) tar-Regolament tal-Kunsill (UE) 2022/328 tal-25 ta’ Frar 2022 li jemenda r-Regolament (UE) Nru 833/2014 dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukrajna;
               
            
                  —
               
               
                  tikkundanna lill-Unjoni Ewropea għall-ispejjeż tal-proċedura, inklużi l-ispejjeż neċessarji tar-rikorrenti.
               
            
         Motivi u argumenti prinċipali
      
      Fil-fehma tar-rikorrenti, il-punt 9 tal-Artikolu 1 tar-Regolament tal-Kunsill (UE) 2022/328 tal-25 ta’ Frar 2022 li jemenda r-Regolament (UE) Nru 833/2014 dwar miżuri restrittivi fid-dawl tal-azzjonijiet tar-Russja li jiddestabbilizzaw is-sitwazzjoni fl-Ukrajna (1) jiddiskrimina kontriha minħabba l-oriġini tagħha bħala ċittadina Russa, u għalhekk jikser l-Artikolu 14 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali flimkien mad-drittijiet tagħha skont l-Artikolu 8(1) tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali. Il-Kunsill ma jistax jinvoka stat ta’ emerġenza skont l-Artikolu 15(1) ta’ din il-konvenzjoni u deroga fis-sens tal-Artikolu 15(3) ta’ din il-konvenzjoni.
      
         (1)  ĠU 2022, L 49, p. 1, rettifika fil-ĠU 2022, L 114, p. 212